**AJUTS A FAMÍLIES**

Aquest any, davant la situació d’excepcionalitat ocasionada per la Covid-19, el procés de sol·licitud d’ajuts econòmics es farà a través de mitjans telemàtics (telèfon, web, SMS, correu electrònic, etc.) i no presencials.

**El dia 25 d’abril es publicarà en aquest mateix web el formulari de sol·licitud** que s’haurà d’omplir per poder demanar l’ajut. Les entitats organitzadores de les activitats informaran, a través dels seus canals telemàtics, dels detalls del procés per tramitar les sol·licituds.

Es becaran, sempre amb un **màxim d’una activitat per nen/a** i complint els requisits establerts, **tots els infants de la unitat familiar que ho sol·licitin** i estiguin empadronats al municipi de Barcelona.

Excepcionalment es permetrà accedir als ajuts municipals a tots aquells nens i nenes amb necessitats educatives especials que, tot i estar empadronats a l’Àrea metropolitana, estiguin escolaritzats per requeriment del Departament d’Ensenyament en escoles d’educació especial dins el terme municipal de Barcelona, i així ho puguin demostrar.

L’ajut serà per a **tot el període d’activitat en el cas dels bressols d’estiu, un màxim de 10 dies als Campus Olímpia, casals d’estiu o esportius i 14 dies per a les colònies, rutes, campaments, sortides culturals fora de Catalunya i les estades i rutes esportives.**

L’Ajuntament de Barcelona establirà anualment, d’acord amb la normativa, l’import màxim d’ajut econòmic a les famílies més necessitades i, d’acord amb aquests criteris, l’equip tècnic de l’Àrea de Drets Socials, Justícia Global, Feminismes i LGTBI valorarà les sol·licituds presentades i resoldrà els atorgaments i les denegacions dels ajuts. Aquests ajuts, en cap cas, no superaran el 90% del preu total de l'activitat, publicat a l’[Annex 2 del Protocol de la Campanya d’Activitats de Vacances d’estiu per a infants i adolescents 2020](https://bop.diba.cat/temp/02_022020001516.pdf), independentment de les condicions i els límits de costos de les activitats de la Campanya d’enguany.

En funció de la base liquidable general de la declaració de l’any 2019 –casella 500–, que en el marc de la Campanya d’activitats de vacances per a infants i adolescents s’anomenen “els ingressos nets anuals”, **es becaran, amb un màxim d’una activitat per infant i amb el barem que correspongui, tots els infants del nucli de convivència que ho sol·licitin.**

L’accés als trams d’ajuts econòmics (del 90%, 60% o 30%) anirà en funció de la renda personal anual de la família, segons el nivell de renda del quadre següent:

* De 0 a 7.000 €: 90%
* De 7.000,01 a 9.000 €: 60%
* De 9.000,01 a 10.000 €: 30%

Per calcular en cada cas **aquesta renda**, s’han de dividir els ingressos anuals declarats entre el nombre total de membres de la unitat familiar.

Si en el nucli de convivència hi ha **un membre amb discapacitat igual o superior al 33%**, aquest comptarà com si es tractés de dues persones pel que fa al recompte d’ingressos/despeses familiars. En aquest cas, caldrà presentar còpia de la resolució del Centre d’Atenció a Persones amb Discapacitat (CAD) de la Generalitat de Catalunya, juntament amb el Full de Sol·licitud.

En el cas de les persones amb una discapacitat igual o superior al 33% que participin en les activitats, podran sol·licitar l’ajut econòmic si tenen una edat igual o inferior als 21 anys.

Si la persona sol·licitant d’un ajut econòmic acredita que té el reconeixement de **família monoparental**, el sol·licitant també comptarà com si es tractés de dues persones pel que fa al recompte d’ingressos/despeses familiars. En aquest cas, caldrà presentar còpia del carnet de famílies monoparentals.

Pel que fa al nombre de places que rebran ajut econòmic per a cada activitat, s’atorgaran tants ajuts com permeti el pressupost municipal destinat a aquest efecte o els recursos econòmics dels equipaments municipals organitzadors.

**CALENDARI D’INSCRIPCIÓ PER A LES FAMÍLIES QUE SOL·LICITIN AJUT ECONÒMIC**

El període d’inscripció per a les famílies que sol·licitin un ajut econòmic és **de dissabte 24 d’abril a dimarts 21 de maig de 2021**.

Les persones que vulguin sol·licitar un ajut econòmic, **en primer lloc**, hauran de fer la **inscripció a l’activitat escollida**, seguint les instruccions de l’apartat [INSCRIPCIONS](https://vacances.barcelona.cat/ca/inscripcions) d’aquest web. En el cas de les persones que facin una inscripció i també sol·licitin un ajut econòmic, no hauran d’abonar cap import a l’entitat que organitza l’activitat fins que la Comissió d’Ajuts comuniqui als sol·licitants l’atorgament de l’ajut i l’import corresponent, o bé la denegació de l’ajut.

Un cop s’hagi fet la inscripció, hauran **d’omplir el formulari de sol·licitud que es publicarà en aquest mateix apartat a partir del dia 24 d’abril**. Caldrà emplenar tots els camps obligatoris del formulari per poder formalitzar la sol·licitud.

Un cop s’hagi enviat la sol·licitud, seguint les indicacions d’aquest formulari, la persona sol·licitant rebrà un correu electrònic o un SMS, a l’adreça de correu electrònic o al mòbil que s’hagi indicat en la sol·licitud,  on se li comunicarà si la sol·licitud ha estat degudament emplenada i si es procedeix a la seva tramitació; o bé si cal esmenar/complementar alguna dada per poder continuar la tramitació corresponent.

La Comissió d’Ajuts resoldrà les sol·licituds presentades, i el **27 de maig notificarà el resultat provisional** als interessats, mitjançant correu electrònic o SMS. Tot i que la **llista definitiva** no es publicarà fins al **18 de juny, a partir del 28 de maig** es podran començar a formalitzar les inscripcions adreçant-se a l’entitat organitzadora de l’activitat a través dels canals telemàtics que trobareu en cadascuna de les activitats relacionades en aquest web, i seguint les indicacions que cada entitat doni.

La data màxima per formalitzar la inscripció és el **19 de juny de 2021**.

En cas de denegació de l’ajut, les persones interessades podran presentar les seves al·legacions del **28 de maig al 10 de juny de 2021**. En cas de no fer-ho, se suposarà que hi estan conforme.

**FRACCIONAMENT DE PAGAMENT**

El pagament de l’import de les activitats es podrà fer fraccionat, de manera que els usuaris abonin com a**màxim el 50%** de l’import en el moment de formalitzar la inscripció i la resta quan l’entitat ho determini, sempre abans de l’inici de l’activitat.

ACCIO SANT MARTÍ , enguany només cobrarà de la següent forma

* 22/06/2020 100 % DELS TORNS 1, 2 , i 3 (SI ES FAN) MENYS AJUTS I DESCOMPTES més 50% de la resta torns
* 10/07/2020 es girarà un rebut amb el 50 % restant dels torns que es facin del 4r al 6è
* 1/09/2020 es girarà un rebut amb el 50 % restant dels torns que es facin del 7è al 8è

En el cas que**els usuaris siguin sol·licitants d’ajut econòmic, no hauran d’abonar cap quantitat a compte, fins el moment de que la família accepti l’import de l’ajut i formalitzi la inscripció, moment en que s’haurà de pagar la diferencia.**

**WEB:** <https://vacances.barcelona.cat/ca/ajuts-a-les-families><https://vacances.barcelona.cat/ca/inscripcions>

CODI ACTIVITAT ESCOLA CATALÒNIA : 100029CAS01

**INSCRIPCIONS**

La data d’inici de les inscripcions serà **a partir del dissabte 24 d’abril**. Aquest any, davant la situació d’excepcionalitat ocasionada per la Covid-19, les inscripcions a totes les activitats es faran**a través de mitjans telemàtics (web, telèfon, SMS, correu electrònic, etc.) i no presencials.**

D’altra banda, **s’anul·la el procediment de recollida de número per al sorteig de l’ordre d’inscripció als Campus Olímpia** i les inscripcions, que s’obriran també el dia 24 d’abril, seguiran el mateix procés que la resta d’activitats.

Per formalitzar la inscripció a cadascuna de les activitats, n’haureu de **consultar el procediment a l’entitat organitzadora, a través dels seus canals telemàtics** (web, telèfon, SMS, correu electrònic, etc.). Trobareu la informació de les entitats en cadascuna de les activitats relacionades en aquest web. A més, **algunes entitats oferiran la possibilitat de fer una preinscripció online a les seves activitats**. Aquesta opció,  si és el cas, la trobareu a la informació de cadascuna de les activitats en aquest mateix web.

PAGAMENTS:

Per donar com definitiva la inscripció i donada la excepcionalitat d’aquest curs, ACCIO SANT MARTÍ , enguany només cobrarà el 1er rebut sobre el **22 de Juny** : 100 % DELS TORNS 1, 2 , i 3 (SI ES FAN) MENYS AJUTS I DESCOMPTES més 50% de la resta torns

La resta, es pagarà en un o més rebuts, on es tindrà en compte els torns d’inscripció, seguint el següent paràmetre

* 10/07/2021 es girarà un rebut amb el 50 % restant dels torns que es facin del 4r al 6è
* 1/09/2021 es girarà un rebut amb el 50 % restant dels torns que es facin del 7è al 8è

En el moment de la inscripció se sol·licitarà als pares, mares o tutors el carnet de vacunacions actualitzat dels infants, com a mesura per garantir al conjunt dels participants la prevenció front a la transmissió de malalties.

No obstant això, de conformitat amb l’article 18.2 de la Resolució ENS/226/2011, d'1 de febrer, per la qual s'aproven les normes de preinscripció i matrícula de l'alumnat als centres del Servei d'Educació de Catalunya i altres centres educatius, quan no es tingui el carnet de vacunacions s’haurà de presentar un certificat mèdic on figurin les dosis de vacuna rebudes amb les dates corresponents. Si els infants no han estat vacunats/des per contraindicació mèdica o per altres circumstàncies caldrà presentar un certificat mèdic sobre el seu estat de salut..

**ANUL·LACIONS**

Les entitats organitzadores es reserven el **dret d’anul·lar l’activitat en cas de no cobrir el mínim de places establertes**. En tot cas, l’anul·lació s’haurà de fer,**com a mínim, 15 dies abans de l’inici de l’activitat.**

Si és el**participant qui anul·la la inscripció**, i sempre que ho notifiqui almenys 15 dies abans de l’inici de l’activitat, l’entitat organitzadora li haurà de retornar, com a mínim, el 50 % de l’import ja abonat de l’activitat.

**ENLLAÇOS INSCRIPCIONS**

WEB Oficial Ajuntament:  <https://vacances.barcelona.cat/ca/inscripcions>

**Web:** [**www.acciosm.com**](http://www.acciosm.com)

**O Pel formulari:** [<https://forms.gle/nsyjtqJNaUM8DcGk9>](https://forms.gle/nsyjtqJNaUM8DcGk9)

**telèfon /WHATS UP 676080037**

**correu electrònic  acciosm@gmail.com**

CODI ACTIVITAT ESCOLA CATALÒNIA : 100029CAS01

**SUPORT PER A LA INCLUSIÓ D'INFANTS I ADOLESCENTS AMB DISCAPACITAT**

El **procés de la gestió per sol·licitar monitors de suport** es farà també**a través de mitjans telemàtics** i no presencials, davant la situació d’excepcionalitat ocasionada per la Covid-19. La ciutadania haurà de comunicar amb les entitats organitzadores de les activitats a través dels seus canals telemàtics (telèfon, web, SMS, correu electrònic, etc.), i cada entitat explicarà com han de formalitzar la sol·licitud, si es valora pertinent.

Totes les activitats que formen part de la campanya han de garantir la inclusió de tots els infants i adolescents, comptant amb una programació i els mitjans tècnics i humans adients per a la seva participació, amb independència que puguin presentar o no alguna discapacitat.

L’entitat organitzadora de l’activitat podrà sol·licitar a l’[Institut Municipal de Persones amb Discapacitat (IMPD)](https://ajuntament.barcelona.cat/accessible/) el reforç de l’equip de monitors per atendre aquells nens i nenes que per la seva discapacitat presentin dificultats d'inclusió especials. Aquests infants hauran de reunir els requisits següents:

* Residir i estar empadronat/ada a la ciutat de Barcelona.
* Aportar el certificat que acrediti com a mínim el 33% de discapacitat, emès per un Centre d’Atenció a Persones amb Discapacitat (CAD) de la Generalitat de Catalunya.
* Excepcionalment, als infants i adolescents amb necessitats educatives especials, empadronats/ades a l’Àrea Metropolitana de Barcelona, i que, per requeriment del Departament d’Ensenyament, estiguin escolaritzats en algun centre educatiu de la ciutat de Barcelona, no se’ls requerirà que hi estiguin empadronats/ades.

En qualsevol activitat, l’edat màxima del participant en el cas d’infants o joves amb discapacitat pot ser de dos anys més a l’edat estipulada. En qualsevol cas, s’haurà de valorar pertinent per part de la família i l’entitat organitzadora. La prioritat és que l’infant pugui gaudir de l’activitat que sigui més adient a les seves necessitats.

També es valoraran les sol·licituds d’infants de 0 a 6 anys que aportin el dictamen acreditatiu de les Necessitats Educatives Especials, emès per l’Equip d’Assessorament Psicopedagògic (EAP), o un informe actualitzat dels Centres d'Atenció Precoç (CDIAP/EIPI), del Centre de Salut Mental Infantil i Juvenil (CSMIJ) o de l'Equip de valoració de les Escoles Bressol Municipals (EANE). S’inclouran en aquesta opció els infants que facin els 6 anys abans del desembre del 2020.

Aquesta sol·licitud es podrà presentar en el període comprès **entre el 26 d'abril al 25 de maig de 2021**, ambdós inclosos.

Els casals han de reservar un 5% de places per a la inclusió d’infants amb discapacitat. Aquesta reserva es mantindrà fins al 22 de maig (data en què finalitza el termini perquè els casals presentin la sol·licitud de monitors/ores de suport).

**Les funcions del monitor/a es fonamentaran en un reforç al grup en el qual s'hagi inscrit l'infant, oferint recursos i estratègies per fomentar la inclusió dels infants a l'activitat.** Així doncs, es podrà valorar que l'atenció del monitor sigui compartida per a més d'un infant, o es centri només en determinades activitats. En qualsevol cas, entre les funcions del monitor de suport no s'inclourà oferir una atenció de caràcter sanitari.

El suport de l’oferta serà per cobrir un màxim de 4 torns per infant (l'equip tècnic valorarà situacions excepcionals en funció del pressupost).

WEB Oficial Ajuntament:  <https://vacances.barcelona.cat/ca/ajuts-a-les-families>